cyanic-selkie/wikianc huggingface dataset:
উইনস্টন টানেল
ইতিহাস
শেষ পর্যন্ত, ১৯৬৮ সালে শিকাগো ও নর্থ ওয়েস্টার্ন (সিএন্ডএন ডব্লিঊ)  এর একত্রীকরণ উইনস্টন টানেল এর  ভবিষ্যৎ এ সীল মোহর এঁকে দেয়। উত্তর ইলিনয়ের মধ্যে গ্রেট ওয়েস্টার্ন এর প্রধান লাইন নর্থ ওয়েস্টার্ন এর  নিজস্ব লাইনের সমান্তরালে করা হয়, যদিও তা কম ঘনবসতিপূর্ণ এবং কম বাণিজ্যিকভাবে সক্রিয় এলাকায় ছিল।   পাহাড়ি খাড়া লাইন এবং উইনস্টন টানেল রক্ষনাবেক্ষনের  সুস্পষ্ট আর্থিক বোঝা গ্রেট ওয়েস্টার্নকে  এই ট্র্যাকটিকে সম্পূর্ণ রূপে পরিত্যাক্ত ঘোষণা করার সিদ্ধান্ত নিতে মূল ভূমিকা পালন করে। ১৯৭১ সালে সিএন্ডএনডব্লিঊ এই সুরঙ্গের মধ্য দিয়ে শেষ ট্রেনটি পরিচালনা করে। পরবর্তী বছর লোহা লক্কড় তুলে আনা হয়। পরিত্যাক্ত হবার পর,অবৈধ অণুপ্রবেশকারীদের রুখতে  সিএন্ডএনডব্লিঊ গহবরের দুই পাশে  তারের বেড়া নির্মাণ করে দেয়।   ১৯৭৩ সালে জো ডেভিস কাউন্টির মধ্য দিয়ে উইনস্টন টানেলকে নিয়ে একটি রেলপথ নির্মাণের পরিকল্পনা পার্শ্ববর্তী জমির মালিকানা পরিবর্তন হবার কারণে ব্যর্থ হয়।
বর্তমান অবস্থা
উইনস্টন টানেলটি এখনও বর্তমান, যদিও বা খুবই বিচ্ছিন্ন একটি এলাকায় এবং চূড়ান্ত ধ্বংসপ্রাপ্ত অবস্থায়। প্রকৃতি তাকে সম্পূর্ণরূপে গ্রাস করেছে; পাখা ঘরটি  ১৯৪০ থেকে অব্যবহৃত এবং গুরুতরভাবে ক্ষতিগ্রস্ত হয়, যা ২০০৭ সালে পুরোপুরি ধ্বংসপ্রাপ্ত হয়। পূর্ব দিকের গহবরটি যা ব্যক্তিগত সম্পত্তির উপর অবস্থিত সম্পূর্ণ মাটিদ্বারা ভর্তি হয়ে গেছে।
পশ্চিম অংশের অর্ধেক, এ্যাপল রিভার ক্যানিয়ন স্টেট পার্ক এর একটি "স্যাটেলাইট এলাকা" হিসেবে ইলিনয় প্রাকৃতিক সম্পদ বিভাগ কিনে নেয় এবং তারা পশ্চিম গহ্বর আটকে রাখা তারের বেড়ার বদলে একটি স্টিলের গেট নির্মাণ করে  । তারা সেখানে প্রাকৃতিক উদ্যান সহ বিবিধ উন্নয়ন সাধন করে।    যাই হোক, সুড়ঙ্গটি বর্তমানে সাধারণ দর্শনার্থীদের জন্য বন্ধ আছে, কারণ এটি একটি অত্যন্ত বিপজ্জনক জায়গা যেখানে আকস্মিক ধস ও র‍্যাটল স্ন্যাকের কামড় খাওয়ার সম্ভাবনা রয়েছে।
কোস্টা রিকার ইতিহাস
১৫০২ সালে ক্রিস্টোফার কলম্বাস প্রথম কোস্টা রিকা’র উভিটা দ্বীপে নোঙর ফেলেন। খুব শীঘ্রই তার বাহিনী আদিবাসীদের পরাজিত করে। তিনি ১৫২৪ সালে নব্য স্পেন এর প্রদেশ হিসেবে ক্যাপ্টেন্সি জেনারেল অফ গুয়াতেমালা অঞ্চলের মধ্যে একে অন্তর্ভুক্ত করেন। পরবর্তী ৩০০ বছর কোস্টা রিকা ছিল স্পেনের একটি উপনিবেশ। ফলস্বরূপ, কোস্টা রিকা’র সংস্কৃতি গভীরভাবে স্পেনের সংস্কৃতি দ্বারা প্রভাবিত। এই সময়কালে কোস্টা রিকা ছিল দারিদ্র্যপীড়িত এবং সামান্যই উন্নয়নশীল।
মেক্সিকোর স্বাধীনতা যুদ্ধের (১৮১০–১৮২১) পর, ১৮২১ সালে কোস্টা রিকা স্বাধীন মেক্সিকান সাম্রাজ্যের অন্তর্ভুক্ত হয়। ১৮২১ সালে সম্পূর্ণ স্বাধীন হবার আগে, ১৮১৩ সাল পর্যন্ত কোস্টা রিকা মধ্য আমেরিকার যুক্তরাষ্ট্রীয় প্রজাতন্ত্র (Federal Republic of Central America)– এর অন্তর্গত ছিল। ইউরোপীয় বণিকদের সাথে সংযোগের অভাবে তাদের অর্থনীতি বেশ ধুঁকছিল। ১৮৫৬ সালে কোস্টা রিকা যুক্তরাষ্ট্র থেকে আগত এক অধিবাসী কর্তৃক তাদের সরকার দখলের প্রচেষ্টাকে প্রতিহত করে।
১৮৬৯ সালের পর কোস্টা রিকা একটি গণতান্ত্রিক সরকার প্রতিষ্ঠা করে।
১৯৪৮ সালে কোস্টা রিকার গৃহযুদ্ধের পর, সরকার একটি নতুন সংবিধান প্রণয়ন করে, যেখানে সর্বজনীন ভোটাধিকারের নিশ্চয়তা প্রদান এবং সামরিক বাহিনী বিলুপ্ত করে দেওয়া হয়। আজ কোস্টা রিকা একটি গণতান্ত্রিক রাষ্ট্র যা প্রযুক্তি ও বাস্তু-পর্যটন (eco-tourism) এর ওপর নির্ভরশীল। যদিও একবিংশ শতাব্দির গোড়া থেকে সেখানে দারিদ্র্য নিম্নমুখী, তারপরও অর্থনৈতিক সংকট এখনো বিদ্যমান। কোস্টা রিকা এখনো অনুপযুক্ত কর্মসংস্থান (underemployment), বৈদেশিক ও অভ্যন্তরীণ ঋণ, এবং বাণিজ্য ঘাটতির মত সমস্যার সম্মুখীন।
শিকারী-সংগ্রহকারী
কোস্টা রিকায় মানব বসতির প্রাচীনতম নিদর্শন, খ্রিস্টপূর্ব প্রায় ১০,০০০ থেকে ৭,০০০ অব্দের মধ্যে, একটি শিকারী–সংগ্রহকারী গোষ্ঠীর আগমনের সাথে সম্পৃক্ত। তুরিয়ালবা উপত্যকার গার্দিরিয়া ও ফ্লোরেন্স নামক স্থানের প্রাচীন প্রত্নতাত্ত্বিক নিদর্শন (প্রস্তর-নির্মিত যন্ত্রপাতি), এর সাথে সঙ্গতিপূর্ণ খনি এবং কর্মশালা; এবং সেখানে প্রাপ্ত ক্লোভিস বর্শার ফলা ও দক্ষিণ আমেরিকান ধাঁচের তীরের উপস্থিতি থেকে সেটা প্রমাণিত হয়। এসব কিছু এটাই ইঙ্গিত করে যে, সেই সময় এই এলাকাটিতে দু’টি সংস্কৃতির সহাবস্থান ছিল।
এ যুগের মানুষ ছিল যাযাবর প্রকৃতির। তারা ২০ থেকে ৩০ জনের পরিবার-ভিত্তিক কতগুলো দলে বিন্যস্ত থাকতো। তাদের শিকার করা গতানুগতিক প্রাণিগুলোকে বলা হত বৃহৎ প্রাণিকুল (megafauna), যেমন– দৈত্যাকার আর্মাডিলো, স্লথ, মাস্টোডন (অধুনাবিলুপ্ত বৃহদাকার হাতিবিশেষ)। আধুনিক যুগ শুরুর প্রায় ৮,০০০ বছর আগেই এরা বিলুপ্ত হয়ে যায়। নতুন পরিস্থিতির সাথে খাপ খাইয়ে নেওয়ার জন্য প্রথম বসতি স্থাপনকারীদেরকে ক্ষুদ্রতর আকারে প্রাণি শিকার এবং যথার্থ কৌশল রপ্ত করে নিতে হয়।
প্রাক-কলম্বাস যুগের কোস্টা রিকা
প্রাক–কলম্বাস যুগে, বর্তমানে কোস্টা রিকা নামে পরিচিত এলাকার আদিবাসীরা, ভৌগোলিকভাবে মধ্যবর্তী অবস্থানে থাকার কারণে, মেসো–আমেরিকান এবং আন্দিজীয় – এই দুটি সাংস্কৃতিক অঞ্চলে বিভক্ত ছিল।
ষোড়শ শতাব্দিতে যখন স্প্যানিশ বিজেতারা আক্রমণ করে, তখন দেশটির উত্তর-পশ্চিমাঞ্চলে অবস্থিত নিকয়া উপদ্বীপ ছিল মেসো–আমেরিকান সংস্কৃতির প্রভাবের সর্বদক্ষিণ প্রান্ত। নিকয়া সংস্কৃতি ছিল কোস্টা রিকা’র প্রশান্ত উপকূলীয় অঞ্চলের বৃহত্তম গোষ্ঠী (cacicazgo)। দেশের মধ্য ও দক্ষিণ অংশ ছিল ইস্‌মো–কলম্বিয়ান সাংস্কৃতিক অঞ্চলের (Isthmo-Colombian) অন্তর্গত, যেখানে মুইস্কাদের (Muisca) প্রভাব ছিল গভীর, কেননা এইসব অঞ্চলের অধিবাসীদের ভাষা ছিল প্রধানত চিব্‌চান ভাষাবংশের (Chibchan languages) অন্তর্ভুক্ত। দিকি সংস্কৃতি ৭০০ থেকে ১৫৩০ অব্দের মধ্যবর্তী সময়ে বিকাশ লাভ করে এবং তারা তাদের ধাতব ও প্রস্তরকর্মের জন্য প্রসিদ্ধ ছিল।
স্প্যানিশ উপনিবেশ স্থাপন
১৮ সেপ্টেম্বর ১৫০২ সালে, ক্রিস্টোফার কলম্বাস তার চতুর্থ সমুদ্র-অভিযাত্রায় কোস্টা রিকা’র পূর্ব উপকূলে গিয়ে গিয়ে পৌঁছালে, সেখানে ঔপনিবেশিক যুগের সূচনা ঘটে। পরবর্তীকালে আরও কয়েকটি স্প্যানিশ অভিযানের পর, অবশেষে ১৫২৪ সালে কোস্টা রিকা, ভিয়া ব্রুসেলাস (Villa Bruselas) – এ প্রথম স্প্যানিশ উপনিবেশ স্থাপিত হয়।
ঔপনিবেশিক যুগের অধিকাংশ সময়জুড়ে কোস্টা রিকা ছিল ক্যাপ্টেন্সি জেনারেল অফ গুয়াতেমালা’র (Captaincy General of Guatemala) সর্বদক্ষিণ প্রদেশ, যেটা নামেমাত্র ভাইসরয়্যালিটি অফ নিউ স্পেন (অর্থাৎ মেক্সিকো) এর অংশ ছিল। বাস্তবে এটি মূলত স্প্যানিশ সাম্রাজ্যের অধীনে স্বায়ত্তশাসিত অঞ্চল হিসেবেই পরিচালিত হতো। গুয়াতেমালার রাজধানী থেকে কোস্টা রিকা’র দূরত্ব, স্প্যানিশ আইনের অধীনে দক্ষিণাঞ্চলীয় প্রতিবেশি পানামার (যা ঐ সময় ভাইসরয়্যালিটি অফ নিউ গ্রানাডা তথা কলম্বিয়ার অন্তর্ভুক্ত ছিল) সাথে বাণিজ্যের ওপর আইনি নিষেধাজ্ঞা এবং স্বর্ণ ও রৌপ্যের মত খনিজ সম্পদের অভাব, কোস্টা রিকা খুব কম সংখ্যক অধিবাসীদের আকৃষ্ট করেছিল। এটা স্প্যানিশ সাম্রাজ্যের অধীনে দরিদ্র, বিচ্ছিন্ন, এবং বিক্ষিপ্তভাবে অধ্যুষিত একটি অঞ্চল ছিল। ১৭১৯ সালে একজন স্প্যানিশ গভর্নর কোস্টা রিকাকে “আমেরিকার স্প্যানিশ উপনিবেশগুলোর মধ্যে দরিদ্রতম এবং সবচেয়ে দুর্দশাগ্রস্ত” বলে অভিহিত করেন।
অনেক ইতিহাসবেত্তা বলেন যে, এই এলাকায় জোরপূর্বক শ্রমের জন্য আদিবাসী জনগণের বেশ অভাব ছিল, যার মানে অধিকাংশ কোস্টা রিকান ঔপনিবেশিকদেরকে নিজেদের জমিতে নিজেদেরকেই কাজ করতে হত। এ কারণে এখানে বড় আকারের আবাদীভূমি (haciendas) প্রতিষ্ঠিত হয়নি। এসব কারণে, মোটের ওপর কোস্টা রিকা স্প্যানিশরাজ কর্তৃক অসমাদৃত ও উপেক্ষিতই ছিল, এবং স্বপ্রণোদিত উন্নয়ন ছাড়া তাদের আর কোন বিকল্প ছিল না। ক্ষুদ্র ভূস্বামীদের তুলনামূলকভাবে দরিদ্র অবস্থা, আদিবাসী শ্রমশক্তির অভাব, জনগণের জাতিগত ও ভাষাগত অভিন্নতা, এবং মেক্সিকো ও আন্দিজ অঞ্চলে স্প্যানিশ উপনিবেশের কেন্দ্র থেকে কোস্টা রিকা’র বিচ্ছিন্নতা – এই সব কিছুই এখানে একটি স্বায়ত্তশাসিত এবং ব্যক্তিকেন্দ্রিক কৃষিভিত্তিক সমাজ গঠনে ভূমিকা পালন করে। এমনকি এখানকার গভর্নরকেও দারিদ্র্যের কারণে নিজের শস্যের উৎপাদন ও পরিচর্যা নিজেকেই করতে হত। আদিবাসী ও দাসশ্রম ভিত্তিক ঔপনিবেশিক সমাজ গঠনে ব্যর্থতা, অষ্টাদশ শতকে এখানে কৃষিতান্ত্রিক অর্থনীতির বিকাশ ঘটায়।
অভিযানের সময়কালে এই এলাকায় বিশটি পর্যন্ত স্বতন্ত্র আদিবাসী সমাজ ছিল, যেখানে বহুসংখ্যক ভাষার কয়েক লক্ষ মানুষের নিবাস ছিল। ১৫১০ সালে সূচনার পর প্রায় অর্ধ-শতাব্দিজুড়ে স্প্যানিশদের কোস্টা রিকা অভিযান অব্যাহত ছিল। এই অভিযানের প্রথম ধাপ ছিল উত্তর প্রশান্ত উপকূলের নিকয়া সমাজব্যবস্থাগুলোর আদিবাসীদের গণহত্যা এবং দাসত্ব। দ্বিতীয় ধাপে ছিল দেশটির ক্যারিবীয় প্রান্তে স্প্যানিশ উপনিবেশ সংহত করার ফলশূন্য প্রচেষ্টা। নৃশংস স্প্যানিয়ার্ডদের জন্য, রোগব্যাধি, যুদ্ধ, প্রতিহিংসা, আবাস স্থানান্তর এবং পাশবিক নির্যাতনজনিত কারণে আদিবাসী জনসংখ্যা বিলুপ্তির আশংকায় পড়ে যায়। ১৫৬৯ সালে আদিবাসী জনসংখ্যা ছিল প্রায় ১,২০,০০০; যা ১৬১১ সালের মধ্যেই মাত্র ১০,০০০ এ নেমে আসে।
স্পেন এর কাছ থেকে স্বাধীনতা লাভ
উনবিংশ শতকের গোড়ার দিকে নেপোলিয়নের স্পেন দখলের পর, সমগ্র স্প্যানিশ আমেরিকাজুড়ে বিদ্রোহ ছড়িয়ে পড়ে। স্বাধীনতাকামীদের সকল সংঘর্ষ, ১৮১০ থেকে ১৮২১ সালের মধ্যে, নব্য স্পেনের মধ্যভাগে (যা বর্তমানে মধ্য মেক্সিকো) সংঘটিত হয়। ১৮২১ সালে যখন রাজধানী শহরে (বর্তমানে মেক্সিকো সিটি) ভাইসরয় পরাজিত হয়, তখন স্বাধীনতার সংবাদ নব্য স্পেনের সমস্ত অঞ্চলে প্রেরিত হয়, যার মধ্যে প্রাক্তন ক্যাপ্টেনসি জেনারেল অফ গুয়াতেমালা– ও অন্তর্ভুক্ত ছিল। কোস্টা রিকাও অন্যান্য মধ্য আমেরিকান প্রশাসনিক অঞ্চলগুলোর সাথে যৌথভাবে স্পেন হতে স্বাধীনতার ঘোষণাপত্র, স্বাধীনতা আইন ১৮২১ – এ স্বাক্ষর করে।
অক্টোবর ১৩, ১৮২১ খ্রিস্টাব্দে সকল নথিপত্র কার্তাগোতে পৌঁছে, এবং গভর্নর হুয়ান ম্যানুয়েল দে কানিয়াস (Juan Manuel de Cañas) কর্তৃক একটি জরুরি সভা আহ্বান করা হয়। স্বাধীনতা অর্জনের পর কী করা উচিৎ তা নিয়ে অনেক রকমের মতামত ছিল, যেমন– মেক্সিকো অথবা গুয়াতেমালা কিংবা নব্য গ্রানাডার (বর্তমানে কলম্বিয়া) সাথে যুক্ত হওয়া। কয়েকজনের একটি দলকে নিয়ে একটি আইন পরিষদ (Junta de Legados) ঘোষণা করা হয়, যারা কোস্টা রিকার ঊর্ধ্বতন সরকার (Junta Superior Gubernativa de Costa Rica) নামক একটি সরকার গঠন করে। এ দিনের ঘটনাবলি নিয়ে "Mientras se aclaraban los nublados del día" (বাংলা: মেঘ কেটে গেছে), বুলিটি ঐ সময়ে বেশ জনপ্রিয় হয়েছিল।
স্পেনের কাছ থেকে স্বাধীনতা লাভের বিষয়টি ঔপনিবেশিক কর্তৃপক্ষ কর্তৃক স্বীকৃত এবং অনুমোদিত হয় ২৯ অক্টোবর, ১৮২১ তারিখে। এরপর ১৮২১ সালের ১ নভেম্বর স্যান হোসে, ৩ নভেম্বর কার্তাগো, ১১ নভেম্বর হেরেদিয়া, এবং ২৫ নভেম্বর আলাহুয়েলাতে তা অনুমোদিত হয়।
স্বাধীনতা ঘোষণার পর, নব্য স্পেন সংসদ একটি কমনওয়েলথ প্রতিষ্ঠা করতে চায় যেখানে স্পেনের রাজা, সপ্তম ফার্দিনান্দ, নব্য স্পেনেরও সম্রাট থাকবেন, কিন্তু উভয় রাষ্ট্র পৃথক আইনকানুন এবং স্বতন্ত্র আইনসভা দ্বারা পরিচালিত হবে। রাজা যদি এই পদ গ্রহণে অস্বীকৃতি জানান, সেক্ষেত্রে এই আইনে হাউজ অফ বুর্বোঁ’র কোন সদস্য কর্তৃক নব্য স্পেনের সিংহাসনে আরোহণের সুযোগ রাখা হয়। সপ্তম ফার্দিনান্দ উপনিবেশের স্বাধীনতা মেনে নিতে পারেননি এবং নব্য স্পেনের সিংহাসনে স্পেন কখনোই অন্য কোন ইউরোপীয় রাজপুত্রকে বসতে দেবে না বলে জানিয়ে দেন।
সংসদের সুপারিশক্রমে, রাজপ্রতিনিধি দলের সভাপতি আগুস্তিন দে ইতুর্বিদে (Agustín de Iturbide)– কে নব্য স্পেনের সম্রাট হিসেবে ঘোষণা করে এর পুনঃনামকরণ করা হয় “মেক্সিকো”। ১৮২১ থেকে ১৮২৩ সালের এই রাজতান্ত্রিক শাসনের আনুষ্ঠানিক নাম দেওয়া হয় মেক্সিকান সাম্রাজ্য। মেক্সিকান সাম্রাজ্যের সীমানার মধ্যে মহাদেশীয় ভূ-খণ্ডসহ নব্য স্পেনের প্রদেশগুলোও (প্রাক্তন ক্যাপ্টেন্সি জেনারেল অফ গুয়াতেমালা সহ) অন্তর্ভুক্ত ছিল (দেখুন: মধ্য আমেরিকার ইতিহাস)। ৫ এপ্রিল, ১৮২৩ তারিখে কার্তাগো’র দুই দলের মধ্যে যুদ্ধ সংঘটিত হয়, যাদের একদল মেক্সিকান সাম্রাজ্যের সাথে সংযুক্ত হতে চেয়েছিল এবং আরেক দল স্বাধীন থাকার পক্ষপাতী ছিল। এতে প্রজাতন্ত্রপন্থীদের জয় হয় এবং রাজধানী কার্তাগো থেকে স্যান হোসে-তে সরিয়ে নেওয়া হয়।
মধ্য আমেরিকা
alt=|থাম্ব|১৮৬২ সালে প্রকাশিত, ১৮৪৯ সালের জাতীয় কুলচিহ্ন খচিত প্রথম ডাকটিকেট (চার কোস্টা রিকান রিয়াল মূল্যমানের)।১৮২৩ সালে, মেক্সিকোতে এক অভ্যুত্থানের মাধ্যমে সম্রাট আগুস্তিন দে ইতুর্বে ক্ষমতাচ্যুত হন। একটি নতুন মেক্সিকান সংসদ, মধ্য আমেরিকান প্রশাসনিক অঞ্চলগুলোর নিয়তি যার যার হাতে তুলে দেওয়ার পক্ষে মতপ্রদান করে। ঐ বছরই জেনারেল ম্যানুয়েল হোসে আর্সে’র নেতৃত্বে পাঁচটি মধ্য আমেরিকান অঞ্চল নিয়ে মধ্য আমেরিকান প্রাদেশিক জোট (United Provinces of Central America) গঠিত হয়। এই অঞ্চলগুলো তখন রাজ্য হিসেবে পরিচিতি পায়। জোটবদ্ধ প্রাদেশিক ফেডারেশন, যেটা গোড়া থেকেই তেমন একটা জোটবদ্ধ ছিল না, অন্তঃপ্রাদেশিক বৈরিতার কারণে দ্রুতই ভেঙে যায়।
১৮৩৮ সালে পূর্ণাঙ্গ স্বাধীনতা লাভের পর, ইউরোপীয় বাজারে কফি রপ্তানির জন্য কোস্টা রিকার প্রতিষ্ঠিত কোন নিয়মিত বাণিজ্যপথ ছিল না। তাদের অবকাঠামোর অভাব পরিবহনে অন্তরায় সৃষ্টি করে: কফি উৎপাদনকারী অঞ্চলগুলো ছিল মূলত মধ্য উপত্যকায় এবং কেবল প্রশান্ত উপকূলের পুন্তারেনাস (Puntarenas) বন্দরের সাথেই তার যোগাযোগ ছিল। পানামা খাল চালু হওয়ার আগে, ইউরোপের জাহাজগুলোকে হর্ন অন্তরীপ ঘুরে প্রশান্ত উপকূলে আসতে হত। ১৮৪৩ সালে, উইলিয়াম লে লাশোর (William Le Lacheur) নামক গার্নসি’র (Guernsey) এক বণিক ও জাহাজ-মালিকের সহায়তায়, দেশটি ইউরোপগামী একটি বাণিজ্যপথ প্রতিষ্ঠা করে।
১৮৫৬ সালে উইলিয়াম ওয়াকার নামক একজন আমেরিকান দস্যু মধ্য আমেরিকায় অনুপ্রবেশ করে। নিকারাগুয়াতে পৌঁছানোর পর, সে নিজেকে নিকারাগুয়ার প্রেসিডেন্ট হিসেবে দাবি করে এবং ইতোমধ্যে বিলুপ্ত দাসপ্রথা পুনর্বহাল করে। তার উদ্দেশ্য ছিল কোস্টা রিকাও দখল করা এবং যখন সে সেখানে ঢুকে পড়ে, দেশটি ওয়াকার বাহিনীর বিরুদ্ধে যুদ্ধ ঘোষণা করে। কোস্টা রিকা’র সেনাবাহিনী প্রধান, প্রেসিডেন্ট হুয়ান রাফায়েল মোরা পোরাস এর নেতৃত্বে ঐ দস্যুরা পরাজিত ও দেশ থেকে বিতাড়িত হয়। কোস্টা রিকার সেনারা ঐ দস্যুদের রিভাস, নিকারাগুয়া পর্যন্ত ধাওয়া করে, যেখানে চূড়ান্ত যুদ্ধে উইলিয়াম ওয়াকার এবং তার সেনাদের অবশেষে প্রতিহত করা হয়। চূড়ান্ত এই যুদ্ধে, হুয়ান সান্তামারিয়া নামক আরাহুয়েলা’র এক ঢাকবাদক বালক, দস্যুদের ঘাঁটিতে আগুন লাগাতে গিয়ে প্রাণ হারায়। আজ তাকে জাতীয় বীর হিসেবে স্মরণ করা হয়।
প্রজাতন্ত্র
alt=|থাম্ব|১ ডিসেম্বর, ১৯৪৮ তারিখে [[কুয়ারতেল বেইয়াভিস্তা, কোস্টা রিকা|কুয়ারতেল বেইয়াভিস্তায় (Cuartel Bellavista; বর্তমানে কোস্টা রিকা জাতীয় যাদুঘর), হোসে ফিগেরেস ফেরের কর্তৃক সেনাবাহিনীর বিলুপ্তিকরণের প্রতীকী অনুষ্ঠান]] ১৮৬৯ সালের নির্বাচনের মাধ্যমে কোস্টা রিকায় একটি শান্তিপূর্ণ গণতান্ত্রিক যুগের সূচনা হয়। মধ্য আমেরিকা জুড়ে যেমন সংক্রামকভাবে সহিংসতা বিস্তার লাভ করেছে, কোস্টা রিকা তার অনেকখানিই এড়াতে পেরেছে। উনিশ শতকের শেষের দিক হতে থেকে মাত্র দুই বার স্বল্পকালীন দুটি সহিংসতার ঘটনা এই প্রজাতন্ত্রের বিকাশকে ক্ষুণ্ণ করেছে। ১৯১৭–১৯ সাল পর্যন্ত তিনোকো গ্রানাদোস একনায়ক হিসেবে দেশটি শাসন করেন।
১৯৪৮ সালে বিতর্কিত প্রেসিডেন্ট নির্বাচনের জের ধরে, হোসে ফিগেরেস ফেরের একটি সশস্ত্র অভ্যুত্থানের নেতৃত্ব দেন। “এই অভ্যুত্থানের ফলশ্রুতিতে সংঘটিত ৪৪ দিনের কোস্টা রিকান গৃহযুদ্ধে ২,০০০ এর বেশি লোক নিহত হয়, যা বিংশ শতাব্দির কোস্টা রিকার ইতিহাসের সবচেয়ে রক্তক্ষয়ী ঘটনা।” বিজয়ী সামরিক জান্তা সংবিধানের একটি খসড়া তৈরি করে, যেখানে সর্বজনীন ভোটাধিকারসহ অবাধ নির্বাচন এবং সামরিক বাহিনী বিলোপের নিশ্চয়তা দেওয়া হয়। ফিগেরেস একজন জাতীয় বীর বনে যান, এবং নতুন সংবিধানের অধীনে ১৯৫৩ সালের প্রথম নির্বাচনে জয়লাভ করেন। তখন থেকে কোস্টা রিকা স্বল্পসংখ্যক গণতন্ত্রের অন্যতম যাদের কোন সামরিক বাহিনী নেই। এই জাতি শান্তিপূর্ণভাবে ১৬টি ধারাবাহিক প্রেসিডেন্ট নির্বাচন সম্পন্ন করেছে, যার সর্বশেষটি ছিল ২০১৮ সালে।
কোস্টা রিকার অর্থনীতি ১৯৭৮ সালে একটি পরিবর্তনের মধ্য দিয়ে যায়। দেশটি “অর্থনৈতিক বিকাশের সফলতার গল্প” থেকে একটি তীব্র আর্থ–সামাজিক সংকটের মধ্যে প্রবেশ করে। কোস্টা রিকা কলা এবং কফি রপ্তানির ওপর নির্ভর করত। ১৯৭৮ সালে কফির দাম পড়ে যায় এবং ফলে রাজস্বও কমে যায়। ১৯৭৯ সালে, তেল, যা ছিল তাদের প্রধান একটি আমদানি পণ্য, তার দাম মাত্রাধিক ও দ্রুতভাবে বেড়ে গেলে, দেশটি গভীর সংকটে নিমজ্জিত হয়। দেশের অর্থনীতির উন্নয়নে সহায়তা করার জন্য, প্রেসিডেন্ট রদ্রিগো কারাজো আন্তর্জাতিক ঋণ নিতে থাকেন, যা দেশটিকে ঋণের ভারে জর্জরিত করে তোলে।
একদা কৃষিপ্রধান দেশ থেকে রূপান্তরিত হয়ে কোস্টা রিকা প্রযুক্তি-ভিত্তিক শিল্প ও সেবা, এবং বাস্তু–পর্যটন নির্ভর হয়ে উঠেছে। কোস্টা রিকা’র রপ্তানি বাণিজ্যের প্রধান উৎস এখন প্রযুক্তি-ভিত্তিক। মাইক্রোসফ্‌ট, মটোরোলা, ইন্টেল, এবং অন্যান্য প্রযুক্তি-সংশ্লিষ্ট প্রতিষ্ঠানগুলো কোস্টা রিকায় তাদের কার্যক্রম প্রতিষ্ঠা করেছে। স্থানীয় কোম্পানিগুলো সফটওয়্যারসহ অন্যান্য কম্পিউটার–সংক্রান্ত পণ্য তৈরি ও রপ্তানি করছে। ত্বরান্বিত বেগে পর্যটনের প্রসার ঘটছে এবং অনেকের ধারণা এই শিল্প থেকে আগত আয় শীঘ্রই জাতীয় জিডিপি’র (মোট দেশজ উৎপাদন) প্রধান অবদানকারী হয়ে উঠবে। সনাতন কৃষিব্যবস্থা, বিশেষত কফি ও কলা, এখন পর্যন্ত দেশের রপ্তানির একটি গুরুত্বপূর্ণ অংশ।
আরও দেখুন
সাধারণ:
বুড়িগঙ্গা নদী
বুড়িগঙ্গা নদী বাংলাদেশের উত্তর-কেন্দ্রীয় অঞ্চলের ঢাকা ও নারায়ণগঞ্জ জেলার একটি নদী। নদীটির দৈর্ঘ্য ২৯ কিলোমিটার, গড় প্রস্থ ৩০২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুড়িগঙ্গা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৭। বাংলাদেশের রাজধানী ঢাকা বুড়িগঙ্গা নদীর তীরে অবস্থিত। ৪০০ বছর আগে এই নদীর তীরেই গড়ে উঠেছিল ঢাকা শহর।
ইতিহাস
বুড়িগঙ্গার সৌন্দর্য বাড়ানোর কাজ করেছিলেন বাংলার সুবাদার মুকাররম খাঁ। তার শাসনামলে শহরের যেসকল অংশ নদীর তীরে অবস্থিত ছিল, সেখানে প্রতি রাতে আলোক সজ্জা করা হতো। এছাড়া নদীর বুকে অংসখ্য নৌকাতে জ্বলতো ফানুস বাতি। তখন বুড়িগঙ্গার তীরে অপরুপ সৌন্দর্য্যের সৃষ্টি হতো। ১৮০০ সালে টেইলর বুড়িগঙ্গা নদী দেখে মুগ্ধ হয়ে লিখেছিলেন- "বর্ষাকালে যখন বুড়িগঙ্গা পানিতে ভরপুর থাকে তখন দুর থেকে ঢাকাকে দেখায় ভেনিসের মতো।" তবে বুড়িগঙ্গার আগের ঐতিহ্য এখন আর নেই। কালের বিবর্তনে দখল হয়ে যাচ্ছে বুড়িগঙ্গার নদীতীর।
অন্যান্য তথ্য
বুড়িগঙ্গা সাকুল্যে ৩০ কিমি দীর্ঘ। গড়পড়তা ৪০০ মিটার প্রশস্ত। গভীরতা প্রায় ৪০ মিটার। ১৯৮৪ সালে এর পানিপ্রবাহের পরিমাণ ছিল সর্বোচ্চ ২ হাজার ৯০২ কিউসেক। তবে বর্তমানে বুড়িগঙ্গার পানিপ্রবাহের পরিমাণ প্রায় অর্ধেকে নেমে এসেছে।
প্রদীপ্ত প্রামাণিক
প্রদীপ্ত প্রামাণিক (জন্ম ৮ অক্টোবর ১৯৯৮) একজন ভারতীয় ক্রিকেটার যিনি বাংলার হয়ে খেলেন। ২০১৫-১৬ বিজয় হাজারে ট্রফিতে ১৮ ডিসেম্বর ২০১৫-এ তার লিস্ট এ অভিষেক হয়। তিনি ১৭ নভেম্বর ২০১৭-এ ২০১৭-১৮ রঞ্জি ট্রফিতে বাংলার হয়ে প্রথম-শ্রেণীর ক্রিকেটে অভিষেক করেন।
ইনসিয়াড
ইনসিয়াড একটি অলাভজনক ব্যবসা শিক্ষা প্রতিষ্ঠান যেটির শিক্ষাঙ্গনগুলি ইউরোপ (ফ্রান্সের ফোঁতেনব্লো), এশিয়া (সিঙ্গাপুর), মধ্যপ্রাচ্য (আবু ধাবি) ও উত্তর আমেরিকা (সান ফ্রান্সিস্কো) মহাদেশে অবস্থিত। এটি একটি স্নাতকোত্তর ব্যবসা শিক্ষা প্রতিষ্ঠান যেটি পূর্ণকালীন ব্যবসায় প্রশাসনে স্নাতকোত্তর উপাধি, ব্যবসায় প্রশাসনে নির্বাহী স্নাতকোত্তর উপাধি, অর্থসংস্থানে স্নাতকোত্তর উপাধি, ব্যবস্থাপনায় স্নাতকোত্তর ও ডক্টরেট উপাধি প্রদান করে থাকে। ইনসিয়াড কথাটি ফরাসি আঁস্তিত্যু ও্যরোপেয়াঁ দাদমিনিস্ত্রাসিওঁ দেজাফের ("Institut Européen d'Administration des Affaires") নামটির সংক্ষিপ্ত রূপ, যার অর্থ ব্যবসায় প্রশাসনের জন্য ইউরোপীয় গবেষণা প্রতিষ্ঠান।
সাঁকরাইল সমষ্টি উন্নয়ন ব্লক
সাঁকরাইল সমষ্টি উন্নয়ন ব্লক হল ভারতের পশ্চিমবঙ্গ রাজ্যের হাওড়া জেলার হাওড়া সদর মহকুমার অন্তর্গত একটি সমষ্টি উন্নয়ন ব্লক।
অবস্থান
আন্দুল মৌরির (ডাকঘর) স্থানাংক 22.58599°N, 88.23668°W।
জেলা সদর হাওড়া থেকে সাঁকরাইলের দূরত্ব ১০ কিলোমিটার।
আয়তন ও প্রশাসন
সাঁকরাইল সমষ্টি উন্নয়ন ব্লকের আয়তন ৩৬.৬৪ বর্গ কিলোমিটার। ব্লকটি হাওড়া মহানগর পুলিশের সাঁকরাইল থানার এক্তিয়ারভুক্ত এলাকার অন্তর্গত। সাঁকরাইল পঞ্চায়েত সমিতিতে ১৬টি গ্রাম পঞ্চায়েত রয়েছে। ব্লকে মোট জনবসতিপূর্ণ গ্রামের সংখ্যা ২৩। ব্লকের সদর আন্দুল মৌরি।
গ্রাম পঞ্চায়েত
সাঁকরাইল সমষ্টি উন্নয়ন ব্লক/পঞ্চায়েত সমিতির অন্তর্গত গ্রাম পঞ্চায়েতগুলি হল: আন্দুল, বাণীপুর ১, বাণীপুর ২, দক্ষিণ সাঁকরাইল, ধূলাগড়ি, দুইলা, জোড়হাট, কান্দুয়া, মানিকপুর, মাশিলা, নলপুর, পাঁচপাড়া, রঘুদেববাটী,  সাঁকরাইল, সারেঙ্গা ও থানামাকুয়া।
জনসংখ্যা
২০১১ সালের জনগণনার তথ্য অনুযায়ী, সাঁকরাইল সমষ্টি উন্নয়ন ব্লকের মোট জনসংখ্যা ৩৪৩,৯৩৩; যার মধ্যে ৩৫,১৯৫ জন গ্রাম ও ৩০৮,৭৩৮ জন শহরাঞ্চলের বাসিন্দা। পুরুষের সংখ্যা ১৭৬,৭৪৮ (৫১%) ও নারীর সংখ্যা ১৬৭,১৮৫ (৪৯%)। অনূর্ধ্ব ছয় বছর বয়সীদের মোট সংখ্যা ৩৭,৫৩১। তফসিলি জাতির সংখ্যা ৭৭,৪৫৮ এবং তফসিলি উপজাতির ১,২৭২।
২০০১ সালের জনগণনা অনুযায়ী, সাঁকরাইল ব্লকের মোট জনসংখ্যা ছিল ২৯০,৮৭৭, যার মধ্যে ১৫২,৯৮৫ জন ছিল পুরুষ ও ১৩৭,৮৯২ জন নারী। ১৯৯১-২০০১ দশকে এই ব্লকের জনসংখ্যা বৃদ্ধির নথিভুক্ত হার ছিল ১৯.৪৬ শতাংশ (উল্লেখ্য, উক্ত দশকে হাওড়া জেলা ও পশ্চিমবঙ্গের সামগ্রিক জনসংখ্যা বৃদ্ধির হার ছিল যথাক্রমে ১২.৭৬% ও ১৭.৮৪%)। তফসিলি জাতির সংখ্যা ছিল ৮১,৮৪০ (জনসংখ্যার প্রাত এক-চতুর্থাংশ) এবং তফসিলি উপজাতির সংখ্যা ছিল ৪,২৩৭।
জনগণনা নগর ও বড়ো গ্রাম
সাঁকরাইল সমষ্টি উন্নয়ন ব্লকের জনগণনা নগরগুলি হল (বন্ধনীতে ২০১১ সালের জনসংখ্যা): ধূলাগড়ি (২৩,৭৪০), মির্জাপুর (৫,১১৪), আরগড়ি (১০,৭১৫), আন্দুল (৬,৩০২), ধুলিয়া (২০,৯৬২), কামরাঙা (৪,৫৮৫), জোড়হাট (১৬,৯৪০), মাসিলা (১২,২৩৯), কেন্দুয়া (৬,৩৩৮), নভগাড়া (৫,৮৭৫), রামচন্দ্রপুর (১০,৩১২), হাটগাছা (৫,৯৮০), পাঁচপাড়া (১৯,২৮৩), পোদাড়া (২১,৫৮৯), বানুপুর (৯,৬২৬), সাঁকরাইল (২৯,১১৪), সাঁকরাইলজলা (৮,৮১২), ওসমানপুর (৫,২৮৯), মানিকপুর (১৯,৮০৪), সারেঙ্গা (২৫,২০০), উলা (৬,৭৩৮), নলপুর (৬,৯১১) ও রঘুদেববাটী (১৪,১৬৫)। সাঁকরাইল সমষ্টি উন্নয়ন ব্লকের বর্ধিত এলাকাগুলি হল (বন্ধনীতে ২০১১ সালের জনসংখ্যা): চক শ্রীকৃষ্ণ, ২৯ নং ওয়ার্ড (১০,১২৩) ও চক শ্রীকৃষ্ণ, ৩০ নং ওয়ার্ড (২,৯৮২)।
সাঁকরাইল সমষ্টি উন্নয়ন ব্লকের একমাত্র বড়ো গ্রামটি (৪,০০০+ জনসংখ্যা) হল (বন্ধনীতে ২০১১ সালের জনসংখ্যা): আলমপুর (৪,১৮৮)।
সাক্ষরতা
২০১১ সালের জনগণনা অনুযায়ী, ডোমজুড় সমষ্টি উন্নয়ন ব্লকের মোট সাক্ষরের সংখ্যা ২৫৪,৬৬৩ (অন্যূন ছয় বছর বয়সী জনসংখ্যার ৮৩.১১%), যার মধ্যে সাক্ষর পুরুষের সংখ্যা ১৩৬,২১৬ (৫৩%) এবং সাক্ষর নারীর সংখ্যা ১১৮,৪৪৯ (৪৭%)। > উল্লেখ্য, উক্ত জনগণনা অনুযায়ী হাওড়া জেলার সাক্ষরতার হার ছিল ৭৮.৬৬%। এবং সমগ্র রাজ্যের সাক্ষরতার হার ছিল ৭৭.০৮%। অন্যদিকে সারা দেশের সাক্ষরতার হার ছিল ৭৪.০৪%।
ভাষা
এই অঞ্চলের স্থানীয় ভাষা হল বাংলা।
ধর্ম
২০১১ সালের জনগণনা অনুযায়ী, ডোমজুড় সমষ্টি উন্নয়ন ব্লকের হিন্দু জনসংখ্যা ২১৬,৭৪৯ (মোট জনসংখ্যার ৬৫.৫২%), মুসলমান জনসংখ্যা ১১২,৩১২ (৩৩.৯৫%) এবং অন্যান্য ধর্মাবলম্বীর সংখ্যা ১,৭৬৭ (০.৫৩%)।
পরিকাঠামো
২০০৩-০৪ সালের আগে সাঁকরাইল সমষ্টি উন্নয়ন ব্লকে ৬২ হেক্টর অর্পিত জমি ছিল, যার মধ্যে ৪৭ হেক্টর জমি ১,১৭৮ জনের মধ্যে বণ্টিত হয়। এই ব্লকের ৪৭২ হেক্টর জমিতে একাধিকবার ফলন হয়। ব্লকের মোট কৃষিজমির পরিমাণ ১,২০০ হেক্টর। ৭৩০ হেক্টর জমি খাল দ্বারা সেচিত হয়। ২০০৪ সালের মার্চ মাসের হিসেব অনুযায়ী ব্লকের ২৩টি মোজায় বৈদ্যুতিকীকরণের কাজ সমাপ্ত হয়েছে।
স্বাস্থ্য পরিষেবা
২০০৩ সালের হিসেব অনুযায়ী, সাঁকরাইল সমষ্টি উন্নয়ন ব্লকে মোট ১৪২টি শয্যাবিশিষ্ট ও ২৬ জন চিকিৎসক সম্বলিত ৩টি স্বাস্থ্যকেন্দ্র, ৫টি ক্লিনিক, ২টি ডিসপেনসারি ও ১টি হাসপাতাল আছে। ব্লকের মোট পরিবার কল্যাণ কেন্দ্রের সংখ্যা ৩৫।
ফিসব্রুন্নেন
ফিসব্রুন্নেন জার্মানির মিউনিখের কেন্দ্রে অবস্থিত মধ্যযুগের একটি ঝর্ণা। বর্তমানের ঝর্ণাটি ১৯৫৪ সালে জোসেফ হেন্সেলম্যান তৈরি করেন। তিনি কনার্ড নলের নব্য গথিক ঝর্ণার অংশ ব্যবহার করে এটি নির্মাণ করেন, যেটি দ্বিতীয় বিশ্বযুদ্ধে ধ্বংস হয়ে যায়।
অবস্থান
ফিসব্রুন্নেন নিউ টাউন হলের মূল প্রবেশ পথে পুরাতন মিউনিখের মারিনপ্লাৎজের সামনে অবস্থিত।
ইতিহাস
thumb|ফিচব্রুন্নেন ১৮৯০
স্না্নেনপ্লাজট, বর্তমানের মারিনপ্লাৎজে, ১৩১৮ সালে একটি ঝর্ণা তৈরি করা হয়েছিল, যেটির আসল অবস্থান এখন আর জানা যায় না। ১৩৪৩ সালে "নাগরিকের ঝর্ণা" নামে একটি ঝর্ণার উল্লেখ পাওয়া যায়, যেটিকে পরবর্তীতে "মার্কটব্রুন্নেন" বলা হয়। এটি চত্বরের উত্তরপূর্ব এলাকায় অবস্থিত ছিল, যেখানে বর্তমানের ফিসব্রুন্নেন অবস্থিত।
শহরের বাইরের পানির উৎস থেকে মিউনিখ শহরের কেন্দ্রে পানি আনার জন্য প্রথম পাইপলাইনটির নির্মাণ শেষ হবার পর, অনেকদিন ধরে মারিনপ্লাৎজের ঝর্ণাটিই ছিল একমাত্র ঝর্ণা যেটি নতুন পাইপলাইনটির সাথে সংযুক্ত ছিল। চারটি বড় নল দিয়ে এই ঝর্ণায় অনবরত পানি প্রবাহিত হতো।
বর্তমানের ফিসব্রুন্নেনের পূর্বের আকৃতিটি নকশা করেছিলেন কনরাড নল ১৮৬২ থেকে ১৮৬৫ সালে এবং ১৯ সেপ্টেম্বর ১৮৬৬ সাল থেকে এটির কার্যক্রম শুরু হয়। ব্রোঞ্জের মূর্তিগুলো তৈরি করেছেন ফার্দিনান্দ ভোন মিল্লার। মাছের ঝর্ণার পাশে ছিল চারজন পেশিবহুল কসাই, যারা এই ঝর্ণায় বালতি ভর্তি জল ঢালছেন। তাদের উপরে ছিল চারটি বাদ্যযন্ত্রসমেত শিশু। এবং সবার উপরে একটি উত্থাপিত কাপ হাতে এক প্রবীণ মজুর।
১৮৮৪ সালের ২৯ জুলাই থেকে, ঝর্নার পানি মাংফল ভ্যালে থেকে আসে। আর এটি ১৮৮৪ সালে অববাহিকা খনন করার একটি কারণ।
১৯৪৪ সালের দ্বিতীয় বিশ্বযুদ্ধের সময় ঝর্নাটি সম্পূর্ণ ধ্বংস হবার পর, জোসেফ হেন্সেলম্যান ১৯৫৪ সালে তা পুনরায় নির্মাণ করেন। এসময় তিনি বেঁচে যাওয়া মূর্তির তিনটি আকার ব্যবহার করেন। নল ঝর্ণাটির তিনজন সংগীতশিল্পীকেও পুনরায় তৈরি করা হয়েছে এবং এগুলো কার্লস্তরে পাওয়া যায়।
১৯৯১ সালে ঝর্ণাটি পুনরায় নির্মাণের সময়, মিউনিখের কুকুরের জন্য ভূমিতে পানি পান করার একটি ব্যবস্থা তৈরি করা হয়। সর্বশেষ ২০১১ সালের বসন্তে পুনঃসংস্কার করার সময়, ব্রোঞ্জের মূর্তিগুলি থেকে সাদা আস্তরণ সরিয়ে ফেলা হয় এবং এটিকে সংরক্ষিত করা হয়।
জবাই
১৭৯৩ সালে, চার্লস থিয়োডোর এই রীতি বন্ধ করে দেয়, যা রাজা দ্বিতীয় ম্যাক্সিমিলিয়ান অর্ধশতাব্দীর বেশি সময় পরে পুনরায় চালু করে। বিংশ শতাব্দীতে এই রীতি অনবরত পালন করা হয়।
টাকার থলে ধোলাই
এশ উইডনেসডেতে, মিউনিখের মেয়র, সাধারণত শহরের রাজ-সরকারের সাথে, একটি খালি টাকার থলে ফিসব্রুন্নেনের জলে ধোলাই করাতেন। এতে করে তাদের ধারণা ছিল পরের বছর শহরের কোষাগার পরিপূর্ণ হবে।
টাকার থলে ধোলাই, ১৫ শতকের দিকে নিম্নবিত্ত লোকদের জন্য একটি প্রথা ছিল। বিশেষ করে ১৯ শতকের সময় দূত এবং সাহায্যকারীরা খালি থলে দেখিয়ে তাদের বেতন বৃদ্ধির আবেদন করতো।
সমাবেশ স্থান
ফিসব্রুন্নেন মিউনিখের সবচেয়ে সমাবেশ স্থান, বিশেষ করে মিউনিখের আশেপাশের অঞ্চলগুলোর মানুষদের জন্য।
বেবী জান
মুক্তিলাভ এবং প্রতিক্রিয়া
২০১৮ সালের ১২ মে তারিথে ভারতীয় প্রযোজনা সংস্থা এসকে মিউজিক এর ইউটিউব চ্যানেলে গানটি মুক্তি দেওয়া হয়। গানটিতে দ্বৈতকণ্ঠে গেয়েছেন ভারতীয় সঙ্গীতশিল্পী নাকাশ আজিজ এবং অন্তরা মিত্র। গানটিতে ঠোট মিলিয়েছেন বাংলাদেশী সুপারস্টার শাকিব খান এবং টলিউড অভিনেত্রী শ্রাবন্তী চট্টোপাধ্যায় ও পায়েল সরকার। গানটির শুটিং মূলতঃ পশ্চিমবঙ্গ এবং লন্ডনেরে কিছু বিশেষ স্থানে শেষ করা হয়েছে। ভিডিওটি ইউটিউবে ব্যাপকভাবে আলোড়ন সৃষ্টি করে এবং মাত্র ২৪ ঘণ্টার মধ্যে ১ মিলিয়ন (১০ লক্ষ) বার ভিডিওটি দেখে বাংলা ভাষার দ্রুততম কোন গান হিসেবে রেকর্ড সৃষ্টি করে। গানটি শ্রোতাদের নিকট থেকে এবং সমালোচকদের কাছ থেকে প্রশংসা লাভ করে।
আরো দেখুন
• #চুম্মা
• #লাল লিপস্টিক
• #ময়না ধুম
• #সাদা কালো প্রেম
লিথিয়াম আয়োডাইড
লিথিয়াম আয়োডাইড একটি অজৈব যৌগ যার রাসায়নিক সংকেত LiI।
ধর্ম
এটি দেখতে স্ফটিকাকার এবং সাদা রঙের হয়। জলের থেকে চার গুণেরও বেশি ভারী। অনার্দ্র অবস্থায় এর ঘনত্ব ৪.০৭৬ গ্রাম/সিসি এবং গলনাঙ্ক ৪৬৯ ডিগ্রি সেলসিয়াস। বাতাসের সংস্পর্শে এলে লিথিয়াম আয়োডাইডের মধ্যে থাকা আয়োডিনের জারনের কারণে এটি হলুদ রঙের হয়ে যায়। সোডিয়াম ক্লোরাইড স্ফটিকের গঠনের মতো লিথিয়াম আয়োডাইডকেও কেলাসিত করা যায়। লিথিয়াম আয়োডাইড সোদক স্ফটিক গঠন করতে পারে। তাতে বিভিন্ন মাত্রার কেলাস জল থাকে।
প্রস্তুতি
ডাইইথাইল ইথার মাধ্যমে আয়োডিনের সাথে লিথিয়াম হাইড্রাইডের বিক্রিয়া করে বিশুদ্ধ (≥ ৯৯.৫%) অনার্দ্র লিথিয়াম আয়োডাইড তৈরি করা যায়।
ব্যবহার
উচ্চ-তাপমাত্রার ব্যাটারিতে কঠিন তড়িৎবিশ্লেষ্য হিসাবে লিথিয়াম আয়োডাইড ব্যবহৃত হয়। কৃত্রিম পেসমেকারের মানক তড়িৎবিশ্লেষ্য হিসাবেও এর ব্যবহার রয়েছে। এর একটি কারণ হলো লিথিয়াম আয়োডাইড বহু বছর পর্যন্ত এর ধর্মের পরিবর্তন হয় না।
৭০৭
৭০৭ গ্রেগরীয় বর্ষপঞ্জির একটি সাধারণ বছর।
হ্যাপি টু ব্লীড
হ্যাপি টু ব্লীড (রক্তক্ষরণে খুশী) হল একটি সামাজিক আন্দোলন। ভারতে ঋতুস্রাব সংক্রান্ত সব কিছু নিষিদ্ধ মনে করা এবং যে এই নিয়ে আলোচনা করে তাকে চিহ্নিত করে দেওয়ার বিরুদ্ধে লড়াই করার জন্য এই আন্দোলনের সৃষ্টি। এটি শুরু করেছিলেন নিকিতা আজাদ। তিনি মূলত ভারতের জলন্ধরের বাসিন্দা। তিনি একজন নারী অধিকার কর্মী এবং পাতিয়ালার পাঞ্জাবি বিশ্ববিদ্যালয়ের সরকারি মহিলা কলেজের সাম্মানিক ইংরেজির একজন স্নাতক ছাত্রী। আজাদের আসল নাম নিকিতা অরোরা। তিনি যুক্তরাজ্যের অক্সফোর্ড বিশ্ববিদ্যালয়ের ২০১৮-২০২০ বর্ষের রোডস বৃত্তিধারী একজন ছাত্রী। সেখানে তাঁর পড়ার সময়সূচী হল এমএসটি ইন উইমেনস স্টাডিজ (২০১৯) এবং বিজ্ঞান, মেডিসিন ও টেকনোলজির ইতিহাসে (২০২০) এমএসসি।
ইতিহাস
২০১৫ সালের ১৩ই নভেম্বর, কেরালার সবরীমালা মন্দিরের দেবস্বম প্রধান পেরিয়ার গোপালকৃষ্ণন বলেন যে, একজন মহিলার পবিত্রতা খুঁটিয়ে দেখা এবং বিচার করার জন্য একটি মেশিন উদ্ভাবিত হওয়ার পরে মহিলাদের সবরীমালা মন্দিরে প্রবেশ করার অনুমতি দেওয়া হবে। মন্দিরে মহিলাদের প্রবেশ করা নিয়ে এক প্রশ্নের জবাবে তিনি এটি বলেছিলেন। তিনি বলেছিলেন, "এমন একটি সময় আসবে যখন লোকেরা জিজ্ঞাসা করবে যে সমস্ত মহিলাদের সারা বছর মন্দিরে প্রবেশ নিষিদ্ধ করা উচিত কিনা। আজকাল এমন মেশিন রয়েছে যা শরীর খুঁটিয়ে পরীক্ষা করতে পারে এবং অস্ত্র পরীক্ষা করতে পারে। এমন একটি দিন আসবে যখন এমন মেশিন আবিষ্কৃত হবে যেটি কোনও মহিলার মন্দিরে প্রবেশের 'সঠিক সময়' (ঋতুস্রাবী নয়) নির্ণয় করে দেবে। সেই যন্ত্রটি যখন উদ্ভাবিত হবে, তখন আমরা নারীদের ভেতরে ঢুকতে দেওয়ার কথা বলব।"
তাঁর বক্তব্য সমালোচনার মুখে পড়েছিল। এই বক্তব্যের অরিপ্রেক্ষিতে, ২০ বছর বয়সী নিকিতা আজাদ ২০১৫ সালের ২১শে নভেম্বর হ্যাপি টু ব্লীড প্রচারণা শুরু করেছিলেন। আজাদ এবং তাঁর বন্ধুরা একটি সামাজিক মাধ্যম প্রচারণা শুরু করেন। তাঁরা একটি স্যানিটারি প্যাড সহ নিজেদের ছবি পোস্ট করেন যাতে হ্যাপি টু ব্লীড লেখা ছিল। প্রচারণার ফেসবুক পাতায় এই আন্দোলনকে এইভাবে বর্ণনা করা হয়েছিল, "ঋতুস্রাবী মহিলাদের নিষিদ্ধকরণের বিরুদ্ধে এবং মহিলাদের রজঃস্রাবসংক্রান্ত স্বাস্থ্যের পণ্যকরণের বিরুদ্ধে একটি প্রচারাভিযান।" তিনি গোপালকৃষ্ণনকে একটি খোলা চিঠি লিখেছিলেন। সেখানে তিনি মহিলাদের সবরীমালা মন্দিরে প্রবেশ করতে না দেওয়ার বিষয়ে তাঁর যুক্তি নিয়ে প্রশ্ন তোলেন।
ওকল্যান্ড বন্দর
ওকল্যাণ্ড বন্দর সান ফ্রান্সিসকো উপকূলে ক্যালিফোর্নিয়া রাজ্যের ওকল্যান্ডে অবস্থিত একটি প্রধান কন্টেইনার জাহাজ বন্দর। এটি মার্কিন যুক্তরাষ্ট্রের প্রশান্ত মহাসাগর উপকূলের প্রথম প্রধান বন্দর ছিল যা কন্টেইনার জাহাজগুলির জন্য টার্মিনাল তৈরি করেছিল। এটি এখন লং বিচ, লস অ্যাঞ্জেলেস, নেয়ার্ক এবং সাভানাহ বন্দরের পরে মার্কিন যুক্তরাষ্ট্রের পঞ্চম ব্যস্ততম কন্টেইনার বন্দর। ২০০২ সালে ইন্টারমোডাল কন্টেইনার হ্যান্ডলিং সিস্টেমের উন্নয়ন ঘটিয়ে একটি উচ্চমানের পণ্যসম্ভার পরিচালনা সুবিধা তৈরির পরিকল্পনা ও নির্মাণ এক দশক ধরে হয়েছিল, যা পশ্চিম উপকূলের মালবাহী বাজারে ভাগ বাড়ানোর জন্য ওকল্যাণ্ড বন্দরের অবস্থান উন্নত করেছিল।
বাংলাদেশ ও দক্ষিণ আফ্রিকার মধ্যকার একদিনের আন্তর্জাতিক ক্রিকেট ম্যাচের তালিকা
বাংলাদেশ এবং দক্ষিণ আফ্রিকা ক্রিকেট দল একে অপরের বিরুদ্ধে ২০০৩ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ১৪বার মুখোমুখি হয়েছে, যার মধ্যে দক্ষিণ আফ্রিকা জিতেছে ১৩টি ম্যাচ এবং বাংলাদেশ জিতেছে ১টি ম্যাচ
হায়াৎ সাইফ
সাইফুল ইসলাম খান যিনি হায়াৎ সাইফ নামেই সমধিক পরিচিত (১৬ ডিসেম্বর ১৯৪২ - ১৩ মে ২০১৯) ছিলেন একজন বাংলাদেশি আধুনিক কবি এবং সাহিত্য সমালোচক। তাকে বাংলাদেশের সমসাময়িক জীবন ও সংস্কৃতির একজন বুদ্ধিজীবী হিসেবে গণ্য করা হত। ২০০৫ সালে তিনি বিশ্ব স্কাউট সংস্থার একমাত্র ও বিশ্ব স্কাউট পরিমন্ডলের সবচেয়ে সম্মানজনক ব্রোঞ্জ উলফ পুরস্কার লাভ করেন। ২০১৮ সালে ভাষা ও সাহিত্যে অসামান্য অবদানের জন্য বাংলাদেশ সরকারে তাকে একুশে পদকে ভূষিত করে। তিনি বাংলাদেশ সিভিল সার্ভিসের একজন সদস্য ছিলেন। কর্মজীবনের এক পর্যায়ে তিনি জাতীয় রাজস্ব বোর্ড-এর চেয়ারম্যান হিসাবে দায়িত্ব পালন করেন।
প্রারম্ভিক জীবন
সাইফ ১৯৪২ সালের ১৬ ডিসেম্বর ঢাকায় জন্মগ্রহণ করেন। তার পিতার নাম মোসলেম উদ্দিন খান ও মাতার নাম বেগম সুফিয়া খান। পিতার কর্মস্থল রাজশাহী বিশ্ববিদ্যালয় হওয়ার সুবাদে তিনি তার শৈশব কাটান রাজশাহীতে। মাধ্যমিক ও উচ্চ মাধ্যমিক শিক্ষাজীবন শেষ করে তিনি ১৯৬৫ সালে ঢাকা বিশ্ববিদ্যালয় থেকে ইংরেজি সাহিত্যে স্নাতকোত্তর ডিগ্রি লাভ করেন।
কর্মজীবন
১৯৬৫ সালে স্নাতকোত্তর সম্পন্নের পর রাজশাহী কলেজে ৩ বছর শিক্ষকতা করেন। ১৯৬৮ সালে ব্যবসা ক্যাডার হিসেবে তৎকালীন পাকিস্তান ‘সেন্ট্রাল সুপিরিয়র সার্ভিসে’ (বর্তমান বাংলাদেশ সিভিল সার্ভিস) যোগদান করেন। তিনি তিন দশকের বেশি সময় রাজস্ব প্রশাসন ও কর নীতি প্রণয়নের সাথে যুক্ত ছিলেন। তিনি ১৯৯৯ সালে জাতীয় রাজস্ব বোর্ডের চেয়ারম্যান হিসেবে অবসর গ্রহণ করেন।
১৯৬০-এর দশকে ছাত্রাবস্থাতেই তিনি ঢাকায় তৎকালীন রেডিও পাকিস্তান (বর্তমান বাংলাদেশ বেতার) কেন্দ্রে ও পরবর্তীতে পাকিস্তান টেলিভিশনের লাহোর কেন্দ্রে নৈমিত্তিক ঘোষক ও সংবাদপাঠক হিসেবে কাজ করেন। পরবর্তীতে চাকরি থেকে অবসরের পর মাঝে মাঝে সাহিত্য বিষয়য়ক অনুষ্ঠান ও আলোচনাসভায় উপস্থাপনা করতেন।
১৯৯৩ সালে ফিসকাল ফ্রন্টিয়ার্স (ইং:Fiscal Frontiers) নামে একটি ইংরেজি জার্নাল প্রকাশ করা শুরু করেন এবং ২০০০ সাল পর্যন্ত তিনি এটি সম্পাদনা করেন। সময়িকীটি রাজস্ব নীতি ও প্রশাসন, রাজস্ব নীতি এবং আন্তর্জাতিক বাণিজ্য নিয়ে লেখা প্রকাশ করত। ২০০৫ সালে তিনি আইস টুডে সাময়িকীতে ব্যবস্থাপনা সম্পাদক হিসেবে যোগদান করেন এবং বেশ কয়েক বছর তিনি এ দায়িত্ব পালন করেন।
সাহিত্য জীবন
সাইফ ১৯৬০-এর দশক থেকে লেখালেখির মাধ্যমে সাহিত্যজীবনে প্রবেশ করেন। ১৯৬২ সালে তার প্রথম কবিতা তৎকালীন সমকালে প্রকাশিত হওয়ার পর ১৯৮৩ সালে প্রথম কাব্যগ্রন্থ সন্ত্রাসে সহবাস প্রকাশিত হয়। তার ১৫টি গ্রন্থ প্রকাশিত হয়েছে যার মধ্যে বাংলা কবিতার ৮টি সংকলন ও ২টি প্রবন্ধ সংকলন রয়েছে। এছাড়া, বিভিন্ন সময়িকীতে তার অসংখ্য লেখাসহ তার কাব্যগ্রন্থ বাংলা ভাষার পাশাপাশি ইংরেজি ও স্প্যানিশ ভাষায় প্রকাশিত হয়েছে।
হার্বার্ট চ্যাং
হার্বার্ট স্যামুয়েল চ্যাং (Herbert Chang; জন্ম: ২ জুলাই, ১৯৫২) জ্যামাইকার কিংস্টন এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
হায়াৎ সাইফ
সাহিত্য জীবন
১৯৯২ সালে তার লেখা সাহিত্য বিষয়ক সংকলন গ্রন্থ উক্তি ও উপলব্ধি প্রকাশিত হয়। ২০০৪ সালে মাহবুব তালুকদারের সাথে যৌথভাবে বাংলাদেশের সমসাময়িক গদ্য নিয়ে একটি গ্রন্থ প্রকাশিত হয়। ২০০৯ সালে প্রকাশিত হয় কবিতা সংকলন প্রধানত স্মৃতি এবং মানুষের পথচলা যাতে ৭৫টি কবিতা রয়েছে।
হার্বার্ট চ্যাং
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন হার্বার্ট চ্যাং।
হায়াৎ সাইফ
সাহিত্য জীবন
১৯৯৮ সালে দিব্য প্রকাশ থেকে ফয়জুল লতিফ চৌধুরীর সম্পাদনায় ভয়েস অব হায়াৎ সাইফ নামে একটি ইংরেজি অনুবাদকৃত কাব্য গ্রন্থ প্রকাশিত হয়। গ্রন্থটিতে ৪৫টি কবিতা রয়েছে। ২০০১ সালে পাঠক সমাবেশ থেকে হায়াৎ সাইফ: সিলেক্টেড পয়েম্‌স নামে একটি গ্রন্থ প্রকাশিত হয়।
হার্বার্ট চ্যাং
প্রথম-শ্রেণীর ক্রিকেট
১৯৭২-৭৩ মৌসুম থেকে ১৯৮২-৮৩ মৌসুম পর্যন্ত হার্বার্ট চ্যাংয়ের প্রথম-শ্রেণীর খেলোয়াড়ী জীবন চলমান ছিল। চীনা বংশোদ্ভূত জ্যামাইকার নাগরিক তিনি।
হায়াৎ সাইফ
স্কাউট আন্দোলন
খান ১৯৯০ সালের শুরু থেকে আমৃত্যু জাতীয় ও আন্তর্জাতিক স্কাউট আন্দোলনের সাথে জড়িত ছিলেন। তিনি বাংলাদেশ স্কাউটসের জাতীয় কমিশনার (জনসংযোগ এবং প্রকাশনা) ও এশিয়া প্যাসিফিক স্কাউট অঞ্চলের সদস্য হিসেবে হিসেবে দায়িত্ব পালন করেন। ২০০৫ সালে তিনি বিশ্ব স্কাউট কমিটির একমাত্র ও বিশ্ব স্কাউট পরিমন্ডলের সবচেয়ে সম্মানজনক ব্রোঞ্জ উলফ পুরস্কার লাভ করেন। তিনি ৩০৫তম পুরস্কার গ্রহীতা হিসেবে এ পুরস্কার গ্রহণ করেন।
হার্বার্ট চ্যাং
প্রথম-শ্রেণীর ক্রিকেট
বামহাতে রক্ষণাত্মক ভঙ্গীমায় ব্যাটিং করতেন। ১৯৭০ সালে ওয়েস্ট ইন্ডিজ তরুণ খেলোয়াড়দের নিয়ে গঠিত দলের সদস্যরূপে ইংল্যান্ড গমন করেন। পরবর্তীতে, ১৯৭৩ থেকে ১৯৮৩ সময়কালে জ্যামাইকার পক্ষে ৪৮টি প্রথম-শ্রেণীর খেলা ও ১৮টি লিস্ট এ ক্রিকেট খেলায় অংশ নেন।
হায়াৎ সাইফ
ব্যক্তিগত জীবন
সাইফ ব্যক্তিগত জীবনে তাহামিনা ইসলামের সাথে বিবাহ বন্ধনে আবদ্ধ হন। এই দম্পতির তিন ছেলে রয়েছে।
হার্বার্ট চ্যাং
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হার্বার্ট চ্যাং। ১২ জানুয়ারি, ১৯৭৯ তারিখে চেন্নাইয়ে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৭৯ সালে ওয়েস্ট ইন্ডিজ দলের সাথে ভারত গমন করেন। এ সফরেই মাদ্রাজ টেস্টে নিজস্ব একমাত্র টেস্ট খেলায় অংশগ্রহণ করার সুযোগ লাভ করেছিলেন তিনি। সিরিজের চতুর্থ টেস্টটিতে তিনি ব্যর্থ হয়েছিলেন। ৬ ও ২ রান সংগ্রহ করতে পেরেছিলেন। জ্যামাইকায় কয়েক মৌসুম ধারাবাহিক খেলার স্বীকৃতিস্বরূপ ভারত গমনের সুযোগ পান। ভারত সফরের পরও তার এ ক্রীড়াশৈলী অব্যাহত থাকে।
অবসর
১৯৮১-৮২ মৌসুমে ৪২৬ রান তুলেন। তাসত্ত্বেও, দল নির্বাচকমণ্ডলীর উপেক্ষার পাত্রে পরিণত হন। ক্ষুদ্ধ ও হতাশ চিত্তে বিদ্রোহী দলের সাথে যুক্ত হন। ১৯৮৩ সালে তৎকালীন নিষিদ্ধঘোষিত দক্ষিণ আফ্রিকায় ওয়েস্ট ইন্ডিজের প্রথম বিদ্রোহী দলের সদস্য ছিলেন। সেখানে তিনি চারটি স্বীকৃতিবিহীন একদিনের আন্তর্জাতিকে অংশগ্রহণ করেন। এ সফরে যাওয়ার খেসারত গুণতে হয় তাকে। ওয়েস্ট ইন্ডিজ ক্রিকেট বোর্ড কর্তৃক তিনি আজীবন নিষেধাজ্ঞার কবলে পড়েন। অবশ্য, ১৯৮৯ সালে এ নিষেধাজ্ঞা প্রত্যাহার করে নেয়া হয়েছিল।
ওয়েস্ট ইন্ডিজে ক্রিকেট খেলা থেকে বহিষ্কারের ফলে স্নায়ুবৈকল্যের শিকার হন। বর্তমানে তার পরিবার কিংস্টনে বসবাস করছেন।
সুম্বা ধনেশ
সুম্বা ধনেশ হল ধনেশ প্রজাতির একধরনের বড় আকারের পাখি যারা প্রধানত বিউসেরোটিডি পরিবারের অন্তর্ভুক্ত। এর বৈজ্ঞানিক নাম Rhyticeros everetti।
বর্ণনা
এটি একটি মাঝারি আকারের, কালো রঙের ধনেশ, আপেক্ষিক ৭০ সেমি লম্বা। পুরুষেররা গাঢ় বাদামি রঙের হয় এবং মাথার ওপরে শিরস্ত্রাণ মতন একটা জিনিস থাকে যেটা লালচে হয়, এবং এদের ঘাড়ের রঙ হয় ফ্যাকাশে। মহিলাদের সমস্ত পালকই কালো হয়। উভয়েরই একটা বড় ফ্যাকাশে রঙের হলুদ ঠোঁট থাকে এবং বাদামি রঙের ছোপ ছোপ থাকে চোয়ালে।
বিতরণ ও বাসস্থান
এটি প্রধানত ইন্দোনেশিয়া স্থানিক পাখি, সুম্বা ধনেশ প্রধানত চিরসবুজ অরণ্যে বসবাস করে সুম্বা দ্বীপপুঞ্জের যা প্রধানত লেসার সুন্ডা দ্বীপপুঞ্জ এর অন্তর্গত। ৯৫০ মিটার উচ্চতার ওপরে এদেরকে প্রধানত দেখতে পাওয়া যায়।
ব্যবহার
সুম্বা ধনেশ প্রধানত একগামী প্রজাতি। এদের প্রধান খাদ্য হল ফল।
সেভাস্টোপোলে কোভিড-১৯ এর বৈশ্বিক মহামারী
কোভিড-১৯ মহামারী ২০২০ সালের মার্চ মাসে সেভাস্তোপলে পৌঁছেছে বলে নিশ্চিত করা হয়েছিল। রাশিয়ান সরকার সেভাস্তোপলের সংক্রমণগুলিকে রাশিয়ায় সংক্রমণের সংখ্যার মধ্যে অন্তর্ভুক্ত করে (শহরটি বাস্তবে রাশিয়া দ্বারা পরিচালিত, তবে বেশিরভাগ আন্তর্জাতিক সম্প্রদায় দ্বারা ইউক্রেনের একটি অংশ হিসাবে স্বীকৃত)।
পটভূমি
১২ জানুয়ারী ২০২০-এ, বিশ্ব স্বাস্থ্য সংস্থা (ডব্লিউএইচও) নিশ্চিত করে যে চীনের হুবেই প্রদেশের উহান শহরের একদল লোকের মধ্যে একটি নতুন করোনাভাইরাস একটি শ্বাসযন্ত্রের অসুস্থতার সৃষ্টি করেছিল, যা ৩১ ডিসেম্বর ২০১৯ তারিখে ডব্লিউএইচও-কে জানানো হয়েছিল।
কোভিড-১৯ এর ক্ষেত্রে মৃত্যুর অনুপাত ২০০৩ সালের সার্স-এর তুলনায় অনেক কম ছিল, তবে সংক্রমণ মোট মৃত্যুর সংখ্যা সহ উল্লেখযোগ্যভাবে বেশি হয়েছে।
মার্চ ২০২০
৩০ মার্চ ২০২০ পর্যন্ত, সেভাস্তোপোলে পাঁচটি নিশ্চিত সংক্রমণ ঘটেছিল।
৭০৮
৭০৮ গ্রেগরীয় বর্ষপঞ্জির একটি অধিবর্ষ।
ডেথ ইন দি আফটারনুন
ডেথ ইন দি আফটারনুন (Death in the Afternoon) হল আর্নেস্ট হেমিংওয়ে রচিত অকল্পিত সাহিত্য গ্রন্থ। স্পেনীয় ষাড়ের লড়াই নিয়ে রচিত বইটি ১৯৩২ সালে প্রকাশিত হয়। বইটি ইতিহাস সম্পর্কে এবং হেমিংওয়ের ভাষ্যমতে ষাড়ের লড়াইয়ের ব্যাপকতার ধারণা দেয়। এতে ভয় ও সাহসিকতার গভীর ধারণা রয়েছে। সহায়ক গ্রন্থের পাশাপাশি এতে তিনটি অংশ রয়েছে: হেমিংওয়ের লেখনী, চিত্র ও বিভিন্ন পরিভাষার টীকা-টিপ্পনী।
প্রকাশনার ইতিহাস
হেমিংওয়ে ১৯২০-এর দশকে পাম্পলোনা ফিয়েস্তায় ষাড়ের লড়াই দেখার পর তিনি এতে আসক্ত হয়ে পড়েন, যা তিনি তার দ্য সান অলসো রাইজেস বইতে লিখেছিলেন। ডেথ ইন দি আফটারনুন বইতে তিনি ষাড়ের লড়াইয়ের অধিবিদ্যা সম্পর্কে আলোকপাত করেন, এবং এই রীতিকে তিনি জীবনের অর্থ ও তাৎপর্যের সাথে তুলনা বলে গণ্য করেন। ষাড়ের লড়াইয়ে তিনি জীবন ও মৃত্যুর মৌলিক প্রকৃতি খুঁজে পান।
উমামা বিনতে আবিল আস
উমামা বিনতে আবিল আস মুহাম্মাদ (স:)এর নাতনী ও সাহাবা ছিলেন। মুহাম্মাদ(স:) এর কন্যা জয়নব বিনতে মুহাম্মাদ এর কন্যা ছিলেন উমামা। পরবর্তী জীবনে আলীর স্ত্রী ছিলেন।
ডেথ ইন দি আফটারনুন
প্রকাশনার ইতিহাস
ডেথ ইন দি আফটারনুন বইটি ১৯৩২ সালের ২৩শে সেপ্টেম্বর চার্লস স্ক্রিবনার্স সন্স থেকে প্রকাশিত হয় এবং প্রথম মুদ্রণের প্রায় ১০,০০০ কপি বিক্রি হয়।
উমামা বিনতে আবিল আস
বংশ পরিচয়
উমামা বিনতে আবিল আস মুহাম্মাদ দৌহিত্রী ছিলেন। তার পিতার নাম আবুল আস ইবন রাবি এবং মাতা জয়নব বিনতে মুহাম্মাদ। এজন্য তাকে উমামা বিনতে জয়নব নামেও ডাকা হয় উমামা তার নানার জীবদ্দশায় মক্কায় জন্মগ্রহণ করেন। তার নানী উম্মুল মুমিনীন খাদিজাতুল বিনতে খুওয়াইলিদ এবং দাদি খাদিজার ছোট বোন হালা বিনতে খুওয়ায়লিদ।
বাল্যকাল
নানা মুহাম্মাদ শিশু উমামাকে অত্যধিক স্নেহ করতেন। সব সময় তাকে সঙ্গে সঙ্গে রাখতেন। এমনকি নামাযের সময়ও সঙ্গে রাখতেন।
সাহাবা আবু কাতাদাহ আল আনসারী বলেন, একদিন বেলাল আযান দেওয়ার পর আমরা যোহর মতান্তরে আসরের নামাযের জন্য অপেক্ষায় আছি, এমন সময় মুহাম্মাদ উমামাকে কাঁধে বসিয়ে আমাদের মাঝে উপস্থিত হলেন। মুহাম্মাদ নামাযে দাঁড়ালেন এবং আমরাও তাঁর পিছনে নামাযে দাঁড়িয়ে গেলাম। উমামা তখনও তার নানার কাঁধে একইভাবে বসা। মুহাম্মাদ রুকুতে যাবার সময় তাকে কাঁধ থেকে নামিয়ে মাটিতে রাখেন। রুকু-সিজদা শেষ করে যখন উঠে দাঁড়ালেন তখন আবার তাঁকে ধরে কাঁধের উপর উঠিয়ে নেন। প্রত্যেক রাকাআতে এমনটি করে তিনি নামায শেষ করেন।
৮ম হিজরিতে উমামার মা এবং ১২ হিজরিতে পিতা ইন্তাকাল করেন।
মুহাম্মাদ এর ভালোবাসা
মুহাম্মাদ উমামাকে অত্যন্ত স্নেহ করতেন। হাবশার সম্রাট কিছু স্বর্ণের অলঙ্কার উপহার হিসেবে পাঠান, যার মধ্যে একটি স্বর্ণের আংটিও ছিলো। মুহাম্মাদ সেটি উমামাকে দেন। এবং বলেন এটি এমন একজনকে দিয়েছি যে আমার সবচেয়ে বেশি প্রিয়।
আলীর ঘরে
উমামার পিতা আবুল আস ইবন রাবি হিজরী ১২ সনে ইন্তাকাল করেন। মৃত্যুর পূর্বে তিনি তার মামাতো ভাই যুবাইর ইবনে আওয়ামে র সাথে উমামার বিয়ে দেওয়ার ইচ্ছার কথা বলে যান। এদিকে উমামার খালা, আলীর স্ত্রী ফাতিমা বিনতে মুহাম্মাদও ইন্তাকাল করেন। মৃত্যুর পূর্বে তিনি স্বামী আলীকে বলে যান,তার মৃত্যুর পরে তিনি যেন উমামাকে বিয়ে করেন। পরবর্তীতে সবারই ইচ্ছায় আলী ও উমামার বিয়ে সম্পন্ন হলো,তখন আলী ইবনে আবি তালিবে র খিলাফতকাল চলমান। আলীর এই ঘরে কোন সন্তান জন্মগ্রহণ করেনি।
হিজরী ৪০ সনে আলী আততায়ীর হাতে মারত্মক ভাবে আহত হন। এই আঘাতে তিনি শেষ নিশ্বাস ত্যাগ করেন। মৃত্যুর পূর্বে তিনি স্ত্রী উমামাকে বলেন, আমার মৃত্যুর পরে তুমি মুগীরা ইবনে নাওফালকে বিয়ে করতে পার। এবং মুগীরাকেও উমামাকে বিয়ে করতে বলে যান।
মুগীরার ঘরে
আলী এও আশঙ্কা করেন যে, তার মৃত্যুর পর মুয়াবিয়া তার স্ত্রীকে বিবাহের প্রস্তাব পাঠাবে, এবং আলীর মৃত্যুর পর উমামার ইদ্দত পূরণ হওয়ার সাথে সাথেই বিবাহের প্রস্তাব পাঠান। তাই উমামা অতি সত্বর মুগীরা ইবনে নাওফালের সাথে বিবাহ বন্ধনে আবদ্ধ হয়ে যান। এই বিয়ের সময় উপস্থিত ছিলেন হাসান ইবনে আলী।
আল মুগীরা ইবনে নাওফাল ঘরে উমামা এক ছেলের মা হন এবং তার নাম রাখেন ইয়াহইয়া। এ জন্য আল মুগীরার ইবনে নাওফালে র ডাকনাম হয় আবু ইয়াহইয়া। তবে অনেকে বলেছেন, আল মুগীরার ঘরেও তিনি কোন সন্তানের মা হননি। তারা বলেন, মুহাম্মাদ কন্যাদের মধ্যে একমাত্র ফাতিমা ছাড়া আর কারো বংশধারা অব্যাহত নেই। তারা ধারণা করে আল মুগীরা ইবনে নাওফাল ঔরসে ইয়াহইয়া নামের এক সন্তানের জন্ম দেন, কিন্তু শিশু কালেই তার মৃত্যু হয়।
মৃত্যু
উমামা বিনতে আবিল আস আল মুগীরার স্ত্রী থাকা অবস্থায় মুয়াবিয়ার খিলাফতকালে তিনি ইন্তাকাল করেন।
মোহাম্মদ ইউনুস (রাজনীতিবিদ)
রাজনৈতিক ও কর্মজীবন
মোহাম্মদ ইউনুস মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-১৪ আসন থেকে জয়ী হন। জাতীয় পার্টির প্রার্থী হিসেবে কুমিল্লা-৫ আসন থেকে ১৯৮৬ সালের তৃতীয়, ১৯৮৮ সালের চতুর্থ জাতীয় সংসদ নির্বাচনে জয়ী হন। ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দল থেকে সংসদ সদস্য নির্বাচিত হন। ১৯৯১ সালের পঞ্চম জাতীয় নির্বাচনে জাতীয় পার্টি ও ২০১৮ সালের জাতীয় নির্বাচনে বিএনপির হয়ে নির্বাচনে অংশ নিয়ে তিনি পরাজিত হন।
মৃত্যু
ঢাকায় অবস্থিত বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে (পিজি হাসপাতালে) দীর্ঘদিন চিকিৎসাধীন অবস্থায় থাকার পর ২৭ মার্চ, ২০২১ সালে তিনি মৃত্যুবরণ করেন। কুমিল্লার বুড়িচং উপজেলার গোপীনাথপুরে তার গ্রামের বাড়ির পারিবারিক কবরস্থানে দাফন করা হয় তাকে।
সদাশিব
সদাশিব (সংস্কৃত: सदाशिव, তামিল: சதாசிவம்),  শৈবধর্মের শৈবসিদ্ধান্ত পরম্পরায় পরম সত্তা, পরশিব নামেও পরিচিত। সদাশিব হলেন সর্বশক্তিমান, সূক্ষ্ম, দীপ্তিময় পরম, শিবের সর্বোচ্চ প্রকাশ। সদাশিব অনুগ্রহ ও ভিলয়কে আশীর্বাদ করেন, বা অনুগ্রহ ও বিভ্রম, যা পঞ্চকৃত্যের চতুর্থ ও পঞ্চম, বা শিবের "পাঁচটি পবিত্র কাজ"।
সদাশিবকে সাধারণত পাঁচটি মুখ ও দশটি হাত নিয়ে চিত্রিত করা হয়, যাকে শিবের ২৫টি মহেশ্বর মুর্তমের মধ্যে একটি হিসেবেও বিবেচনা করা হয়। শিব আগাম উপসংহারে পৌঁছেছেন যে শিবলিঙ্গ, বিশেষ করে মুখলিঙ্গ হল সদাশিবের আরেকটি রূপ।
প্রণীত কাউর
থাম্ব|প্রণীত কাউরের বাসস্থান, নতুন মতি বাগ প্রাসাদ, পাতিয়ালা। প্রণীত কাউর (জন্ম ৩ অক্টোবর ১৯৪৪) হলেন একজন ভারতীয় রাজনীতিবিদ যিনি ২০০৯ থেকে ২০১৪ খ্রিষ্টাব্দ পর্যন্ত ভারতের পররাষ্ট্র মন্ত্রণালয়ের রাষ্ট্রমন্ত্রী হিসেবে দায়িত্ব পালন করেছিলেন। তিনি  বর্তমানে পাঞ্জাবের ২৬তম মুখ্যমন্ত্রী অমরেন্দ্র সিংয়ের স্ত্রী।  তিনি কংগ্রেস পার্টিতে যোগ দেন, যে দলের সঙ্গে তার স্বামীও আছেন, এবং পাতিয়ালা নির্বাচনী এলাকা থেকে বারবার সংসদীয় নির্বাচনে অংশ নেন।  তিনি ১৯৯৯, ২০০৪ এবং ২০০৯ খ্রিষ্টাব্দের নির্বাচনে জয়ী হন, কিন্তু ২০১৪ খ্রিস্টাব্দের নির্বাচনে তার আসন হারিয়েছেন।
পশ্চাৎপট এবং ব্যক্তিগত জীবন
প্রণীত কাউরর ভারতের শিমলায় জন্মগ্রহণ করেন। তিনি ভারতীয় সিভিল সার্ভিসের একজন কর্মকর্তা সর্দার জ্ঞান সিং কালন এবং সতিন্দর কাউরের কন্যা।  ১৯৩৭ খ্রিষ্টাব্দে জ্ঞান সিং কালন ভারতীয় সিভিল সার্ভিসে প্রবেশ করেন, যখন ভারতীয়দের কাছে এই অভিজাত প্রশাসনিক সার্ভিসে প্রবেশের অনুমোদন অত্যন্ত বিরল ছিল। ১৯৬০ খ্রিষ্টাব্দের দশকে পাঞ্জাবের মুখ্য সচিবসহ অনেক সিনিয়র পদের দায়িত্ব তিনি পালন করেছিলেন। ২০০২ খ্রিষ্টাব্দের  ডিসেম্বরে তার জীবনাবসান হয়।  প্রণীত কাউরের এক ভাই, হিম্মত সিং কালন, যিনি জাতিসংঘের পক্ষে কাজ করেন এবং একজন বোন, গীতিন্দর কাউর, যিনি রাজনীতিবিদ ও সাবেক আইপিএস কর্মকর্তা সিমরনজিৎ সিং মানের সঙ্গে বিবাহ বন্ধনে আবদ্ধ হন।  প্রণীত কাউর সেন্ট বেডের কলেজ, শিমলায় পড়াশোনা করেন এবং দ্য কনভেন্ট অফ যেশাস অ্যান্ড মেরি, শিমলা  থেকে স্নাতক হয়েছিলেন।
১৯৬৪ খ্রিষ্টাব্দে প্রণীত কাউর এবং ক্যাপ্টেন অমরিন্দর সিং ভারতীয় ঐতিহ্য মেনে মাতাপিতার পছন্দ অনুযায়ী বিবাহ বন্ধনে আবদ্ধ হন। তার স্বামী হচ্ছেন পূর্বতন রাজকীয় রাজ্য পাঞ্জাবের পাতিয়ালার মহারাজা খেতাবী সন্তান এবং উত্তরাধিকারী। বিয়ের সময় অমরিন্দর সিং ভারতীয় সেনাবাহিনীর একজন অফিসার ছিলেন, ১৯৭৪ খ্রিষ্টাব্দে তিনি পাতিয়ালার খেতাবী মহারাজা হিসেবে তার পিতার স্থলাভিষিক্ত হয়েছিলেন, যার ফলে প্রণীত কাউর পাতিয়ালার মহারানি হন। সেনাবাহিনী থেকে পদত্যাগের পর অমরিন্দর সিং তার পিতার পদাঙ্ক অনুসরণ করেন এবং রাজনীতিতে প্রবেশ করেন, যেখানে তিনি খুবই সফল হয়েছেন। তিনি ১৯৮০ খ্রিষ্টাব্দে পাতিয়ালা নির্বাচন ক্ষেত্র থেকে সংসদে নির্বাচিত হয়েছিলেন; এবং ১৯৮৫, ১৯৯২ এবং ২০০২ খ্রিষ্টাব্দে পাঞ্জাব রাজ্য বিধানসভায় নির্বাচিত হয়ে বহু বছর ধরে রাজ্য সরকারের মন্ত্রী হিসেবে কাজ করেছেন। ২০০২ খ্রিষ্টাব্দে তিনি প্রথম বারের জন্যে পাঞ্জাবের মুখ্যমন্ত্রী হিসেবে দায়িত্বপ্রাপ্ত হন এবং ২০০৭ পর্যন্ত পূর্ণ মেয়াদ কাজ করেন। ২০১৭ খ্রিষ্টাব্দের মার্চে রাজ্য বিধানসভার নির্বাচনে পুনরায় কংগ্রেস দলের বিজয়ের ফলে তিনি দ্বিতীয় বারের জন্যে পাঞ্জাবের মুখ্যমন্ত্রী পদের দায়িত্বপ্রাপ্ত হয়েছেন, বর্তমানে তিনি এই পদে আসীন।
ব্রাজার্স
ইতিহাস
মন্ট্রিলের বিনিয়োগকারীদের একটি দল দ্বারা ২০০৫ সালে প্রতিষ্ঠিত, ব্রাজার্স মানসেফের কর্পোরেট নামে অধীনে পর্নোগ্রাফিক সাইটগুলির একটি বৃহত্তর দলের অংশে পরিণত হয়েছিল। ২০১০ সালে ম্যানসেফ ফ্যাবিয়ান থাইলম্যানের কাছে বিক্রি করা হয়েছিল এবং একে ম্যানভিন ইনকর্পোরেটেড হিসাবে পুনর্নবীকরণ করা হয়েছিল। ডিসেম্বর ২০১২ সালে থাইলম্যানকে ট্যাক্স ফাঁকি দেওয়ার সন্দেহে বেলজিয়াম থেকে জার্মানিতে প্রত্যর্পণ করা হয়েছিল।
২০১৬ সালের সেপ্টেম্বরে ভিজিল্যান্ট ব্রাজার্সের একটি ডাটাবেস লঙ্ঘনের সংবাদ ভেঙে দেয়, যা এপ্রিল ২০১৩ এ সাইটটি হ্যাক হওয়ার পরে প্রায় ১ মিলিয়ন ব্যবহারকারীকে প্রভাবিত করেছিল।
র‌্যাঙ্কিং
২০২০ সালের হিসাবে, ব্রাজার্স ডট কমের ট্র্যাফিক র‌্যাঙ্কিং রয়েছে ২,৫৫১।
করোনাভাইরাস টেক হ্যান্ডবুক
করোনাভাইরাস টেক হ্যান্ডবুক হল সার্স-কোভি-২ করোনাভাইরাস সম্পর্কে তথ্য একত্রিকরণ করার জন্য সাজানো একটি ব্যবহারকারী-সম্পাদনাযোগ্য ওয়েবসাইট। এটি ইংল্যান্ডের লন্ডনে নিউজপিক হাউসে তৈরি করা হয়েছিল, যা  রাজনীতির জন্য হ্যাকারস্পেস হিসাবে পরিচিত।
সাইটটি মার্চ, ২০২০ সালে চালু হয়েছিল। এটিকে ব্যবহারকারী-সম্পাদনাযোগ্য অনলাইন নথিগুলির একটি আন্তঃসম্পর্কযুক্ত সংগ্রহ হিসাবে স্থাপন করা হয়েছে, যা এটিকে কার্যকরভাবে একটি উইকিতে পরিণত করে। ২০২০ সালের অক্টোবর অনুযায়ী এটি কোভিড-১৯ মহামারী মোকাবেলায় সহায়তা করার জন্য ভোক্তা, ব্যবসাসমূহ, স্থানীয় সরকার এবং ডেভেলপারসহ অন্যদের জন্য বিভিন্ন সরঞ্জাম সরবরাহ করার জন্য প্রসারিত হয়েছে।
এর বিবৃত উদ্দেশ্য হচ্ছে:
মোহনবাগান অ্যাথলেটিক ক্লাব
মোহনবাগান অ্যাথলেটিক ক্লাব (শুধুমাত্র মোহনবাগান নামেও পরিচিত) হল একটি কলকাতা-ভিত্তিক ভারতীয় ফুটবল (মুখ্যত) ক্লাব। এই ক্লাবটি বর্তমান ভারতের অন্যতম শ্রেষ্ঠ ফুটবল ক্লাব এবং ভারতীয় ফুটবলের ইতিহাসে শ্রেষ্ঠ ফুটবল ক্লাব হিসেবে পরিগণিত হয়। মোট পাঁচবার এই দল ফুটবলে ভারতের সর্বোচ্চ লিগে চ্যাম্পিয়ন হয়েছে যা একটি যুগ্ম রেকর্ড। মোট ৩২বার এই দল পশ্চিমবঙ্গের সর্বোচ্চ ক্রিকেট লিগে চ্যাম্পিয়ন হয়েছে। ১৮৮৯ সালে প্রতিষ্ঠিত এই দল এশিয়ার প্রাচীনতম ফুটবল ক্লাবগুলির একটি। ফেডারেশন কাপ, রোভার্স কাপ, ডুরান্ড কাপ, আইএফএ শিল্ড, জাতীয় ফুটবল লিগ, আই-লিগ ও কলকাতা ফুটবল লিগ জয় করেছে। মোহনবাগানই প্রথম ভারতীয় দল যারা একটি ইউরোপীয় দলকে পরাজিত করেছিল। ১৯১১ সালে আইএফএ শিল্ডে মোহনবাগান ইস্ট ইয়র্কশায়ার রেজিমেন্টকে ২-১ গোলে পরাজিত করে। ১৯৮৯ সালে ক্লাবের প্রতিষ্ঠা-শতবর্ষ উপলক্ষে ভারত সরকার ১৯১১ সালের এই জয়ের একটি স্মারক ডাকটিকিট প্রকাশ করে।  মোহনবাগান অ্যাথলেটিক ক্লাব তার প্রধান প্রতিপক্ষ ইস্টবেঙ্গল ফুটবল ক্লাবের সঙ্গে কলকাতা ডার্বিতে অংশগ্রহণ করে। উল্লেখ্য, পশ্চিমবঙ্গীয়রা (যাদের কথ্যভাষায় 'ঘটি' বা 'এদেশী' বলা হয়) হল মোহনবাগানের সমর্থক এবং পূর্ববঙ্গীয়রা (যাদের কথ্যভাষায় 'বাঙাল' বলা হয়) হল ইস্টবেঙ্গল ক্লাবের সমর্থক। মোহনবাগান অ্যাথলেটিক ক্লাবকে ভারতের জাতীয় ক্লাব বলা হয়।
ইতিহাস
১৮৮০-এর দশকে ভারতের স্বাধীনতা আন্দোলন শুরু হয়েছিল। এই সময় ভারতীয় জাতীয়তাবাদীদের বিদ্রোহ ভারতীয়দের কল্পনাশক্তিকে জাগরিত করে তুলেছিল। এই আন্দোলনকে সাহায্য করার জন্য উত্তর কলকাতার মোহনবাগান অঞ্চলের মিত্র ও সেন পরিবারের সাহায্যে ভূপেন্দ্রনাথ বসু ১৮৮৯ সালের ১৫ অগস্ট ‘মোহনবাগান স্পোর্টিং ক্লাব’ প্রতিষ্ঠা করেন। কথিত আছে, মোহনবাগান ভিলায় ইডেন হিন্দু হোস্টেলের বিরুদ্ধে এই দল প্রথম খেলেছিল। প্রথম প্রতিষ্ঠাবার্ষিকীর ঠিক আগে অধ্যাপক এফ. জে. রো জিজ্ঞাসা করেছিলেন যে, এই দল কোনো রাইফেল শ্যুটিং বা আংলিং বা এই জাতীয় খেলার সঙ্গে যুক্ত কিনা। মোহনবাগান এই জাতীয় খেলার সঙ্গে যুক্ত নয় জেনে তিনি পরামর্শ দিয়েছিলেন দলের নাম পালটে ‘মোহনবাগান অ্যাথলেটিক ক্লাব’ রাখতে। ক্লাবের কর্মকর্তারা এই পরামর্শ মেনে নিয়ে ক্লাবের নাম পরিবর্তন করেন। ১৮৯১ সালে কলকাতার শ্যামপুকুর অঞ্চলে এই দল চলে আসে। পরে এই দল উঠে যায় শ্যাম স্কোয়ার অঞ্চলে। ১৮৯৩ সালে মোহনবাগান কোচবিহার কাপে অংশগ্রহণ করে। এটিই ছিল ক্লাবের প্রথম টুর্নামেন্ট।
পরবর্তীকালে মোহনবাগান কোচবিহার কাপ ও ট্রেডস কাপ সহ বিভিন্ন টুর্নামেন্টে অংশগ্রহণ করে। কিন্তু জয়লাভে ব্যর্থ হয়। পরবর্তীকালে কলকাতা পৌরসংস্থা শ্যাম স্কোয়ার নামে একটি সরকারি স্কোয়ার উদ্বোধন করলে, এরিয়ানস ও বাগবাজার ক্লাবের সঙ্গে মোহনবাগান এই স্কোয়ারে জায়গা পায়। ১৮৯৫ থেকে ১৯০০ সাল পর্যন্ত শ্যাম স্কোয়ার ছিল মোহনবাগানের তৃতীয় মাঠ।